આદિત્યના મિત્રો આયુષ, અંકિત, નસીર અને કૈફીએ આ ઘટના બાદ કલમ 164 હેઠળ મેજિસ્ટ્રેટ સામે નિવેદન આપ્યું હતું. ચારેય યુવકોએ પોતાના નિવેદનમાં રૉકી યાદવે આદિત્યની હત્યા કરી હોવાનું જણાવ્યું હતું. પરંતુ ત્યાર બાદ 15 દિવસની અંદર જ તેમણે પોતાના નિવેદન બદલી કાઢ્યા હતા. એટલું જ નહીં, ઘટનાસ્થળે હાજર પોલીસ કોન્સ્ટેબલ સુનીલે પણ પોતાનું નિવેદન પછીથી બદલી કાઢ્યું હતું. જો કે, આદિત્યની માતાને છેલ્લે સુધી ખાતરી હતી કે, અદાલત દ્વારા તેમને ન્યાય મળશે. આદિત્ય સચદેવના માતા-પિતાએ રૉકી યાદવને ફાંસી આપવાની માંગણી કરી હતી.